लंबित मामले गंभीरता से निबटाने के निर्देश
एडीएमअशोक कुमार ने जिले के सभी राजस्व अधिकारियों को राजस्व के लंबित मामलों काे निबटाने के निर्देश दिए हैं।
जिला परिषद ईडीपी सभागार में जिले के राजस्व अधिकारियों की बैठक में चारागाह भूमि के चिन्हिकरण को कहा। एसडीओ निकया गोहाएन, दीपेंद्रसिंह राठौड़, राजीव द्विवेदी, ओमप्रकाश फुलवारिया, रमणलाल पाटीदार, एसीएफ धनपत सिंह मौजूद थे।
जिले में अवैध खनन के प्रकरणों की समीक्षा करते हुए खनन पर सख्त कार्रवाई करने, आसपुर क्षेत्र में बजरी के अवैध खनन के मामलों पर उपखंड अधिकारी तहसीलदार को कार्रवाई के लिए कहा। वनाधिकार मान्यता के तहत बकाया प्रकरणों की समीक्षा की।
सीमलवाड़ा के 10, आसपुर के 5 तथा सागवाड़ा के एक प्रकरण में उपखंड स्तर पर बैठक करते हुए इनके निस्तारण की कार्यवाही के लिए कहा। एडीएम ने ईमित्र द्वारा राजकीय सेवाओं के लिए निर्धारित से ज्यादा शुल्क लेने की शिकायतों पर गंभीरता से कार्रवाई के निर्देश दिए।
hin_Deva hin_Deva awa_Deva hin_Deva hin_Deva